สวัสดีค่ะ.. ขอปรึกษาหน่อยค่ะคือว่าปจด.ขาดปัย1อาทิตย์จึงตรวจพบว่าขึ้น 2 ขีดของวันที่ 16 ต.ค.62 วันที่มาปจด.ครั้งสุดท้ายคือวันที่ 8 ก.ย.62 วันที่ 15 พ.ย.62 ไปคลีนิกให้ซาวต์ พบว่าตอนที่ซาวต์ขึ้นแค่ 5 สัปดาห์ มีถุงตั้งครรภ์กับไข่แดง ประมาณ.1.6cm.ว่าไม่ตรงกับปจด.ที่มา นัดอีกทีวันที่29 พ.ย.นี้ดูว่าเห็นเด็กไหม พอวันที่ 18 พ.ย มีเลือดออก ไปหาซาวอีกที ถุงตัครรภ์กับไข่แดงยังมี เลยนัดมาวันที่29 เหมือนเดิมอีก ดูว่าจะเห็นเด็กไหม บอกเหมือนให้เผื่อใจด้วย อาจจะเป็นท้องลม กังวลมากเลยค่ะ ค่ะถ้ามีถุงตั้งครรภ์กับไข่แดงยังมีโอกาสจะเห็นเด็กไหมค่ะ เครียดมากค่ะท้องแรกด้วย
สวัสดีค่ะ โดยปกติแล้วที่อายุครรภ์ที่ 8 สัปดาห์ดังกล่าวมา จะเริ่มเห็นทารกเป็นรูปร่างที่ชัดเจน มีส่วนศีรษะ ลำตัว และแขนขา และที่อายุครรภ์ 12 สัปดาห์ ทารกจะมีขนาดใหญ่ขึ้น และเริ่มมีการขยับตัวให้เห็น แต่ยังอาจไม่สามารถรู้สึกได้ หากฟังเสียงด้วยเครื่องช่วยฟัง ก็จะเริ่มฟังเสียงหัวใจทารก หรือการทำอัลตราซาวน์ทางหน้าท้องหรือช่องคลอดก็พอจะบอกได้เช่นกันแต่อย่างไรก็ตามการทำอัลตราซาวน์นั้นขึ้นกับบุคคลค่อนข้างมาก และก็แตกต่างกันในแต่ละคน ไม่จำเป็นว่าที่ 8 สัปดาห์ จะต้องเห็นทารกอย่างชัดเจนเสมอไปแนะนำกลับไปติดตามอาการกับแพทย์ตามนัด แพทย์น่าจะคอยติดตามอาการและอัลตราซาวน์ให้เป็นระยะอยู่ สังเกตอาการตัวเอง ถ้าปวดหน่วงท้องน้อย เลือดออกมากทางช่องคลอด ควรรีบกลับไปพบแพทย์ทันที